बंशीधर नगर(गढ़वा): नवंबर माह में होने वाले बंशीधर महोत्सव को लेकर अनुमंडल प्रशासन हरकत में आ गया है। अनुमंडल पदाधिकारी कमलेश्वर नारायण के नेतृत्व में अनुमंडलीय प्रशासनिक टीम ने गोसाई बाग मैदान में होने वाले मुख्य समारोह तथा महदेइया ग्राम स्थित शंकर प्रताप देव महाविद्यालय के समीप हेलीपैड सहित अन्य व्यवस्था को लेकर गोसाई बाग स्थित मैदान का जायजा लिया। जायजा लेने के क्रम में अनुमंडल पदाधिकारी कमलेश्वर नारायण ने बताया कि इस माह के 16,17,18 या फिर 25 ,26 व 27नवंबर को बंशीधर महोत्सव आयोजित होने की संभावना है । इसे लेकर गोसाई बाग मैदान में होने वाले मुख्य समारोह में विधि व्यवस्था सुरक्षा व्यवस्था तथा अन्य व्यवस्था को देखते हुए मांपी कर प्रोग्राम तैयार किया जा रहा है। बनाए जा रहे हैं प्रोग्राम के तहत ही कार्य करने वाले कंपनी को वस्तु स्थिति से अवगत कराया जाएगा। उन्होंने कहा कि इससे पूर्व में भी उप विकास आयुक्त महोदय द्वारा स्थल का जायजा लिया गया है। जायजा के क्रम में अनुमंडल पदाधिकारी कमलेश्वर नारायण ने सुरक्षा के दृष्टिकोण से व्यवस्था को लेकर उपस्थित अनुमंडल पुलिस पदाधिकारी नीरज कुमार तथा थाना प्रभारी निरंजन कुमार के साथ रूपरेखा तैयार किया। मौके पर प्रखंड विकास पदाधिकारी अमित कुमार, अंचलाधिकारी अरुणिमा एक का ,अंचल निरीक्षक तथा प्रखंड के कनीय अभियंता उपस्थित थे।